धूप खिली पर ठिठुरन से राहत नहीं
ठंड की चादर
उत्तर भारत की सर्द हवाओं से जिला भी शीत लहर की चपेट में आ गया है। तीन दिन से कड़ाके की ठंड पड़ रही है। शनिवार को धूप खिली रही, फिर भी ठिठुरन से राहत नहीं मिली।
मौसम विभाग अगले दो दिनों तक और कड़ाके की ठंड पड़ने की संभावना बता रहा है। गांव व आउटर में ठंड का एहसास ज्यादा हो रहा है। शनिवार का न्यूनतम तापमान 9 डिग्री सेल्सियस और अधिकतम 25 डिग्री सेल्सियस रहा। जिले के पहाड़ी व वनांचल इलाके में कड़ाके की ठंड पड़ रही है। इससे बचने के लिए लोग घर-घर अलाव जलाने लगे हैं। दिन डूबते ही वार्डों में जगह-जगह लोग अलाव जलाकर ठंड से राहत लेने की जुगत में लग जाते हैं। बुजुर्गो के लिए घरों में अंगीठी भी जलाई जा रही है।
धमतरी। वृद्धों के लिए घर-घर जलाई जा रही अंगीठी।
शुष्क रहेगा मौसम
अगले दो दिन मौसम शुष्क रहेगा। उत्तरी हवाओं के असर से ठंड बढ़ी है। न्यूनतम तापमान और भी नीचे आ सकता है। पीएल देवांगन, मौसम विभाग, रायपुर
hin_Deva hin_Deva hin_Deva hin_Deva hin_Deva hin_Deva hin_Deva